|  |  |
| --- | --- |
| **logo** | **INSTITUTUL NAŢIONAL DE CERCETARE-DEZVOLTARE PENTRU GEOLOGIE ȘI GEOECOLOGIE MARINĂ - GeoEcoMar** |

**DECIZIA**

**nr.57 din 05.03.2025**

Directorul I.N.C.D. GeoEcoMar numit prin Ordinul ministrului cercetãrii, inovării și digitalizării nr. 22332/20.12.2024,

În temeiul Hotărârii Guvernului nr.1569/2024 pentru aprobarea Normelor metodologice privind organizarea examenului de promovare pentru obținerea gradului profesional de către personalul de cercetare, dezvoltare și inovare din organizațiile de cercetare

Având în vedere propunerea Consiliului Științific din data de 25.02.2025 privind *Metodologia pentru încadrare și promovare pe funcții și trepte profesionale de ACS, CS (R1) şi CS III (R2)*

Pe baza prevederilor Hotarârii Guvernului nr.1.316/1997 privind înfiintarea Institutului Național de Cercetare-Dezvoltare pentru Geologie și Geoecologie Marinã – GeoEcoMar București, cu modificãrile și completãrile ulterioare,

**DECIDE:**

**Art.1.** Începând cu data prezentei decizii, se aprobă *Metodologia pentru încadrare și promovare pe funcții și trepte profesionale de ACS, CS (R1) şi CS III (R2)* prevăzută în anexa care face parte integrantă din prezenta decizie.

**Art.2.** Biroul Resurse Umane Salarizare va aduce la îndeplinire prevederile prezentei decizii.

**DIRECTOR GENERAL**

Dr. Adrian STĂNICĂ

**Consilier Juridic, Intocmit,**

Florentina GHEORGHIȚĂ IRU Luminița GRIGORE

**Anexă la Decizia nr.57/05.03.2025**

**METODOLOGIE**

**pentru încadrare și promovare pe funcții și trepte profesionale de ACS, CS (R1) şi CS III (R2)**

**Art.1.** Încadrarea pe posturi şi promovarea în carieră pe posturi corespunzătoare funcţiilor şi gradelor profesionale ale personalului CDI se face în conformitate cu Legea nr.183/2024 privind Statutul personalului de cercetare, dezvoltare şi inovare, cu Legea învăţământului superior nr.199/2023, precum şi cu principiile generale şi condiţiile prevăzute de Carta Europeană a Cercetătorilor.

**Art.2.** Activitatea personalului de cercetare, dezvoltare şi inovare este de interes naţional şi cuprinde:

1. dezvoltarea cunoştinţelor ştiinţifice;
2. iniţierea şi/sau participarea la activităţi de cercetare ştiinţifică, dezvoltare experimentală şi inovare;
3. participarea la transferul cunoştinţelor şi tehnologiilor în toate domeniile vieţii economice şi sociale;
4. participarea la valorificarea eficientă a rezultatelor activităţii CDI pentru dezvoltarea durabilă a societăţii, inclusiv prin participarea la înfiinţarea spin-offuri/start-upuri ;
5. diseminarea rezultatelor obţinute în cadrul activităţii de cercetare ştiinţifică prin : publicarea de cărţi şi capitole de carte, de studii, de articole în reviste ştiinţifice sau în volumele unor manifestări ştiinţifice şi altele ;
6. depunerea de cereri de finanţare în cadrul unor competţii naţionale şi internaţionale de proiecte de cercetare,
7. editarea unor publicaţii ştiinţifice de specialitate sau organizarea unor manifestări ştiinţifice ;
8. participarea la programele de pregătire a studenţilor doctoranzi sau la alte activităţi didactice în învăţământul superior ;
9. alte activităţi specifice domeniului CDI, inclusiv creaţia artistică şi activitatea sportivă ;
10. protejarea proprietăţii intelectuale prin brevetare.

**Art.3.** Personalul de cercetare, dezvoltare şi inovare:

a) asimilează, utilizează şi generează noi cunoştinţe şi aplică cele mai bune practici în domeniul specific de activitate;

b) respectă misiunea cercetării, buna conduită şi deontologia profesională în domeniul CDI ;

c) îşi desfăşoară activitatea cu responsabilitate şi profesionalism în toate etapele carierei ştiinţifice, inclusiv în rolul de coordonator de proiecte, mentor, consilier de carieră sau specialist în comunicarea şi diseminarea rezultatelor ştiinţifice.

**Art.4.** Personalul de cercetare, dezvoltare şi inovare cu studii superioare, care desfăşoară activităţi de cercetare ştiinţifică în domeniul specific institutului se diferenţiază pe funcţii şi grade profesionale de cercetare-dezvoltare, păstrând echivalenţa cu gradele profesionale prevăzute în Carta Europeană a Cercetătorilor, după cum urmează:

1. cercetători seniori, deţinând titlul de doctor :
2. cercetător principal (R4) : cercetător ştiinţific gradul I – CS I;
3. cercetător consacrat (R3) : cercetător ştiinţific gradul II – CS II ;
4. cercetător recunoscut (R2) , deţinând titlul de doctor : cercetător ştiinţific gradul III – CS III ;
5. cercetător debutant (R1), deţinând calitatea de doctor sau având calitatea de student doctorand : cercetător ştiinţific – CS ;
6. asistent în activitatea de cercetare ştiinţifică, licenţiat : asistent de cercetare ştiinţifică – ACS.

**Art.5.** (1) Încadrarea pe posturi şi promovarea în carieră pe posturi corespunzătoare funcţiilor şi gradelor profesionale ale personalului CDI se realizează conform principiului meritului profesional, în baza unor standarde minimale specifice. Standardele minimale specifice fiecărui grad profesional sunt cele prevăzute în anexele la prezenta metodologie.

(2) Încadrarea pe posturi a personalului CDI se realizează prin concurs public de încadrare ţinând cont de principiile transparenţei, competenţei şi egalităţii de gen.

(3) Promovarea în carieră pe grad profesional de CS III (R2) a personalului CDI deja încadrat pe posturi în institut se face prin examen pentru obţinerea gradului profesional imediat superior celui ocupat, urmat de transformarea postului ocupat într-un post corespunzător gradului profesional obţinut prin examen.

**Art.6.** Angajarea pentru participarea la proiecte de cercetare, proiecte în domeniul educaţiei şi formării profesionale sau în orice alte tipuri de proiecte, indiferent de sursa de finanţare, se poate face pe perioadă determinată, cel mult egală cu durata derulării proiectului respectiv, fără parcurgerea altor formalităţi prealabile şi/sau procese de selecţie, penru personalul nominalizat în listele de personal, ca membri în echipa proiectului, precum şi pentru personalul institutului.

**Art.7.** (1) Numărul de posturi pe funcţii şi grade profesionale se propune de către Consiliul Ştiinţific şi se aprobă de către Consiliul de Administraţie, în concordanţă cu necesităţile şi resursele financiare ale institutului.

(2) Organizarea concursurilor pentru ocuparea posturilor vacante se aprobă de către Consiliul de Administraţie.

**Art.8.** (1) Încadrarea şi promovarea pe posturi a personalului CDI se realizează prin concurs, respectiv examen, pe baza evaluării performanţelor profesionale.

(2) Concursul se anunţă public, prin afişare la sediul şi pe pagina institutului, precum şi pe alte platforme online naţionale, internaţionale şi se desfăşoară în conformitate cu prevederile prezentei metodologii. Anunţul trebuie să cuprindă în mod obligatoriu:

a) funcţia scoasă la concurs;

b) denumirea, domeniul de activitate;

c) data limită de depunere a dosarului;

d) data şi locul de desfăşurare a concursului;

e) numărul de telefon de la care se pot obţine informaţii suplimentare.

(3) Înscrierea la concurs se face în termen de 30 de zile de la data publicării anunţului.

(4) Examenul pentru promovarea pe un grad profesional superior se organizează la solicitarea persoanei care îndeplineşte condiţiile.

**Art.9.** Probele de concurs şi conţinutul acestora sunt aprobate de Consiliul Ştiinţific. Probele de concurs se desfășoară în trei etape:

1. selecția dosarelor de înscriere – se realizează verificarea îndeplinirii condițiilor de participare;
2. proba scrisă – constă în verificarea cunoștințelor de specialitate;
3. interviul – candidații vor răspunde întrebărilor adresate de Comisie.

**Art.10.** Dosarul de înscriere la concursul pentru ocuparea unui post de cercetare-dezvoltare cu studii superioare se depune la secretariatul comisiei de concurs şi cuprinde obligatoriu următoarele:

a) opis documente;

b) cerere de înscriere, adresată conducerii institutului, prin care se solicită înscrierea la concursul pentru ocuparea postului în cauză;

c) curriculum vitae – EUROPASS (RO), semnat, care cuprinde şi proiectele de cercetare-dezvoltare pe care le-a condus ca director de proiect şi granturile obţinute, indicându-se pentru fiecare în parte sursa de finanţare şi volumul finanţării, informaţii despre premii sau alte elemente de recunoaştere a contribuţiilor ştiinţifice ale candidatului;

d) asumarea răspunderii, scrisă de mână, în care candidatul declară pe proprie răspundere că datele din dosar se referă la propriile activităţi şi realizări, în caz contrar candidatul suportând consecinţele declaraţiilor în fals, în conformitate cu legislaţia în vigoare;

e) fişierul de verificare a îndeplinirii standardelor minime având o formă identică cu cea precizată în Ordinul ministrului educaţiei naţionale şi cercetării ştiinţifice nr.6129/2016. Se anexează lista lucrărilor cotate-indexate ISI, proceedings indexate ISI (site-ul: [www.webofknowledge.com](http://www.webofknowledge.com)) şi a citărilor corespunzătoare (fără autocitări), respectiv lista lucrărilor indexate BDI (site-ul: [www.scopus.com](http://www.scopus.com)). Factorul de impact şi scorul de influenţă se vor considera astfel:

i. pentru perioadele în care nu a existat FI (factor de impact) sau AIS (Scor de influenţă al revistei) se consideră FI sau AIS cel mai vechi existent pe site-ul [www.webofknowledge.com](http://www.webofknowledge.com).

ii. pentru perioada 2009-2019 se consideră factorul de impact al revistei respective prezentat pe site-ul [www.webofknowledge.com](http://www.webofknowledge.com), pentru anul apariţiei lucrării.

iii) pentru lucrările publicate în anul în curs, se ia în considerare ultimul factor de impact publicat pe site.

f) lista lucrărilor publicate, însoţită de câte un exemplar din cel puţin 5 lucrări reprezentative, structurate în raport cu cerinţele preliminare şi cu criteriile de evaluare, şi anume, după caz, în ordine: teza/tezele de doctorat, cărţi publicate, articole/studii publicate în reviste ISI, conferinţe, brevete de invenţie;

g) copii legalizate de pe diploma de bacalaureat sau echivalentă, diploma de licenţă ori echivalentă, însoţite de foaia matricolă, precum şi copie legalizată de pe cartea de muncă sau copie-extras de pe Registrul general de evidenţă a salariaţilor, pentru a dovedi vechimea;

h) copie legalizată de pe diploma de doctor în ramura de ştiinţă corespunzătoare postului, precum şi de pe alte diplome sau titluri ştiinţifice ori academice;

i) copia anunţului de scoatere la concurs a postului.

**Art.11.** Durata şi finalizarea concursului, respectiv examenului este de 15 zile de la data încheierii înscrierii la concurs/examen, la nivelul comisiei de concurs/examen, şi de 30 de zile de la depunerea raportului comisiei de concurs/examen către conducerea institutului.

**Art.12.** Concursurile pentru ocuparea posturilor se organizează după cum urmează:

1. concursul pentru ocuparea postului de CS (R1) şi ACS constă în probe scrise, orale şi/sau practice şi de dosar, specifice postului;
2. concursul pentru ocuparea posturilor de CS III (R2) constă în analiza dosarului de înscriere la concurs şi acordarea punctajului, pe baza unei grile adaptate specificului activităţii locului de muncă al candidatului şi a performanţelor sale şi o probă de interviu.

**Art.13.** Organizarea şi desfăşurarea concursului are loc pe baza următoarelor principii:

1. competiţie deschisă prin asigurarea accesului liber de participare la concurs a oricărei personae care îndeplineşte condiţiile cerute prin prezentul Regulament;
2. selecţie după merit, exclusiv pe baza rezultatelor obţinute;
3. imparţialitate, prin aplicarea în mod nediscriminatoriu a criteriilor de selecţie;
4. confidenţialitatea lucrărilor şi documentelor, precum şi garantarea protejării actelor personale ale candidaţilor, cu excepţia cazurile în care se constată încălcarea legii.

**Art.14.** Preşedintele comisiei de concurs prezintă raportul asupra concursului în consiliul ştiinţific al institutului, care aprobă raportul prin vot nominal deschis. Ierarhia candidaţilor stabilită de comisia de concurs nu poate fi mdificată de Consiliul ştiinţific.

 **Art.15.** Examenul de promovare pentru obţinerea gradului profesional de CS III (R2) constă în analiza dosarului de înscriere la examen, verificarea îndeplinirii condiţiilor prevăzute de legislaţia în vigoare şi acordarea punctajului pe baza unei grile adaptate specificului activităţii locului de muncă al candidatului şi a performanţelor sale.

 **Art.16.** Condiţiile minime de pregătire pe care trebuie să le îndeplinească persoanele care participă la concursul pentru ocuparea unui post, respectiv la examenul de promovare pentru obţinerea gradului profesional sunt următoarele :

1. pentru ACS : să fie absolvent cu examen de licenţă sau de diplomă al studiilor în învăţământul universitar de lungă durată sau absolvent cu diplomă de master în specialitate sau domenii conexe şi să îndeplinească standardele minimale specifice ;
2. pentru CS (R1): să fie absolvent cu examen de licenţă sau de diplomă al studiilor în învăţământul universitar de lungă durată sau absolvent cu diplomă de master în specialitate sau domenii conexe şi să fie înscris la şcoala doctorală sau să deţină titlu de doctor şi să îndeplinească standardele minimale specifice ;
3. pentru CS III (R2): să deţină titlul de doctor, să îndeplinească standardele minimale specifice pentru concurs, respectiv standardele minimale specifice pentru examen.

**Art.17.** (1) Comisia de concurs este formată din directorul ştiinţific, 5 membri specialişti în profilul postului, cu funcţie şi grad profesional egale sau mai mari decât ale postului scos la concurs şi un secretar din cadrul Compartimenului Resurse Umane.

 (2) Componența nominală a comisiei se propune de către directorul ştiinţific.

(3) Componenţa nominală a comisiei de concurs şi a comisiei de soluţionare a contestaţiilor se stabileşte prin decizie a directorului general al I.N.C.D. GeoEcoMar, cu menţionarea gradului profesional şi a locului de muncă unde sunt titulari preşedintele şi membrii acestora.

**Art.18.** (1) Lucrările comisiei de concurs sunt conduse de preşedintele comisiei şi se desfăşoară în prezenţa tuturor membrilor.

(2) Membrii comisiei de concurs au obligativitatea de a participa la toate etapele concursului, conform graficului de lucru.

**Art.19.** Comisia de concurs are, în principal, următoarele atribuţii:

a) verifică îndeplinirea condiţiilor de participare la concurs a candidaţilor şi le comunică acestora acceptarea sau respingerea participării la concurs;

b) evaluează şi selectează candidaţii pe baza competenţelor profesionale ale acestora;

c) elaborează documentele finale referitoare la rezultatele concursului.

**Art.20.** Secretarul comisiei de concurs are, în principal, următoarele atribuţii:

1. redactează şi, după caz, întocmeşte documentaţia privind activitatea comisiei de concurs;
2. asigură gestionarea documentelor în timpul concursului;
3. asigură comunicarea rezultatelor.

**Art.21.** (1)Candidaţii au dreptul să conteste rezultatele preliminare şi/sau finale ale concursului în termen de 3 zile lucrătoare de la data afişării acestora.

(2) Contestaţiile se soluţionează de comisia de soluţionare a contestaţiilor. Hotărârea comisiei de soluţionare a contestaţiilor este definitivă.

**Art.22.** (1**)** Comisia de soluţionare a contestaţiilor are în componenţă alţi specialişti decât cei din comisia de concurs, care îndeplinesc prevederile art.10 alin. (1).

(2) Comisia de soluţionare a contestaţiilor are următoarele atribuţii:

a) soluţionează contestaţiile candidaţilor cu privire la condiţiile de participare;

b) soluţionează contestaţiile cu privire la rezultatul final al concursului.

**Art.23.** (1) Contestaţiile se depun la Compartimentul Resurse Umane, care asigură secretariatul comisiei de concurs.

(2) Contestaţiile se soluţionează în maxim 5 zile lucrătoare de la data expirării termenului de depunere a contestaţiilor.

(3) Rezultatul lucrărilor se înscrie într-un proces verbal semnat de toţi membrii comisiei de soluţionare a contestaţiilor.

**Anexe:**

1. Anexa nr.1 – Cerere de înscriere
2. Anexa nr.2 – Fişa de prezentare
3. Anexa nr.3 – Declaraţie de asumare a răspunderii
4. Anexa nr.4 – Standarde minimale specifice pentru acordarea gradului profesional ACS
5. Anexa nr.5 - Standarde minimale specifice pentru acordarea gradului profesional CS (R1)
6. Anexa nr.6 - Standarde minimale specifice pentru acordarea gradului profesional CS III (R2)

Prezenta Metodologie a fost aprobată în şedinţa Consiliului Ştiinţific din data de 25.02.2025.

**Anexa nr.1**

Nr. de înregistrare ................./................

**Domnule Director General,**

Subsemnatul/a...........................................................................................................,

domiciliat(ă) în ....................................................str....................................................., nr. ................, bl..........., etaj........., ap. .................., sector/județ, ............................. CNP .............................................., telefon nr. ....................................., absolvent(ă) a/al ................................................, având gradul profesional actual ..................................................... la ......................................, cu o vechime în activitatea de cercetare-dezvoltare/învăţământ superior de ........ ani, vă rog să aprobaţi înscrierea mea la concursul pentru ocuparea postului ....................................................., în domeniul ......................................................., specializarea ..............................., anunţat în ziarul ......................................................... din data de ................................. .

Declar pe proprie răspundere că toate informaţiile prezentate la dosar sunt conforme cu realitatea.

Data: Semnătură:

....................................... ..........................

**Domnului Director General al Institutului Naţional de Cercetare-Dezvoltare pentru Geologie şi Geoecologie Marină – GeoEcoMar**

**Anexa nr.2**

**INSTITUTUL NAŢIONAL DE CERCETARE-DEZVOLTARE**

**PENTRU GEOLOGIE ŞI GEOECOLOGIE MARINĂ – GeoEcoMar**

Concurs pentru ocuparea postului de …………………

Domeniul asociat postului………………………………,

Post publicat în ……………………………… la data de ………………….…………,

**FIŞĂ DE PREZENTARE**

Candidat: ………………………………………….. **/**Data naşterii: ……………….

***Studiile universitare***

|  |  |  |  |  |
| --- | --- | --- | --- | --- |
| Nr. Crt. | Instituţia de învăţământ superior | Domeniul | Perioada | Titlul acordat |
|  |  |  |  |  |

***Studiile de doctorat***

|  |  |  |  |  |
| --- | --- | --- | --- | --- |
| Nr.Crt. | Instituţia organizatoare de doctorat | Domeniul | Perioada  | Titlul ştiinţific acordat |
|  |  |  |  |  |

***Gradele/poziţiile profesionale ştiinţifice/didactice***

|  |  |  |  |  |
| --- | --- | --- | --- | --- |
| Nr.Crt. | . Instituţia  | Domeniul | Perioada | Gradul/postul rofessional sau titlul/postul didactic |
|  |  |  |  |  |

***Realizările profesional-ştiinţifice***

|  |  |  |
| --- | --- | --- |
| Managementul proiectului/activităţii de cercetare(Calitatea activităţilor de management al cercetării ştiinţifice) |   | Fișă de evaluare |
| Activitatea de cercetare(Contribuţii la dezvoltarea activităţilor de cercetare-dezvoltare-inovare) |   | Autoevaluare, Lista de lucrări şi mapa cu contribuții științifice semnificative |
| Contribuţia ştiinţifică(Contribuţii la dezvoltarea cunoaşterii în *domeniu*) |
| Prestigiul profesional(Contribuţii ştiinţifice semnificative;Recunoaşterea realizărilor profesional-ştiinţifice) |

|  |  |
| --- | --- |
| **Preşedinte al Consiliului ştiinţific** …………………………………. | **Candidat**,…………………………………. |

**Anexa nr.3**

**DECLARAŢIE DE ASUMARE A RĂSPUNDERII**

 Subsemnatul/Subsemnata………………………………………………….născut/născută la data de…………… în…………………. cu domiciliul în …………………...……..…………….......................................................................

CNP\*………………………………….., declar pe propria răspundere că datele din dosarul depus pentru ocuparea postului de\*\*………………..……., domeniul: ..................................., în cadrul Institutului Naţional de Cercetare-Dezvoltare pentru Geologie şi Geoecologie Marină - GeoEcoMar, anunţat în ziarul\*\*\*………………......................…..……… din data de\*\*\*\*…………...........…………..şi la sediul institutului, prezintă propriile mele realizări şi activităţi şi iau la cunoştinţă de faptul că, în cazul contrar, voi suporta consecinţele declaraţiei în fals, în conformitate cu legislaţia în vigoare.

Semnătura ………………………….

***Instrucţiuni de completare:***

* se redactează integral de mână de către candidat cu pix/cerneală albastră;
* CNP\* - se completează doar pentru candidaţii care au şi cetăţenie română;
* postului de \*\* - se completează cu denumirea postului pentru care candidatul a fost selectat*;*
* ziarul \*\*\* - se completează cu datele puse la dispoziţie de institut;
* din data de\*\*\*\* - se completează cu datele puse la dispoziţie de institut.

**Anexa nr.4**

**Standarde minimale specifice pentru acordarea gradului profesional ACS**

Standardele minimale de pregătire pe care trebuie să le îndeplinească persoanele care participă la concursul pentru ocuparea unui post, respectiv la examenul de promovare pentru obținerea gradului professional de ACS sunt următoarele:

* să fie absolvent cu examen de licență sau de diplomă pentru studii în învățământul universitar de lungă durată sau absolvent cu diplomă de master în specialitate sau domenii conexe;
* media generală de absolvire a studiilor universitare minim 7;
* media de promovare a examenului de licență sau master, după caz, minim 8.

Concursul pentru ocuparea postului constă în probe scrise, orale și/sau practice și de analiză a dosarului, specifice postului, precum și test de limbă engleză.

**Anexa nr.5**

**Standarde minimale specifice pentru acordarea gradului profesional CS (R1)**

Standardele minimale de pregătire pe care trebuie să le îndeplinească persoanele care participă la concursul pentru ocuparea unui post, respectiv la examenul de promovare pentru obținerea gradului professional de CS (R1) sunt următoarele:

* să fie înscris la școala doctorală sau să dețină titlul de doctor în specialitate;
* autor principal la o lucrare științifică indexată WOS (Web of Science) sau BDI și co-autor la o lucrare științifică indexată WOS sau BDI;
* să aibă participări la minim două manifestări științifice cu lucrări științifice;
* să fi fost membru în minim un proiect de cercetare/contract.

Concursul pentru ocuparea postului constă în probe scrise, orale și/sau practice și de analiză a dosarului, specifice postului.

**Anexa nr.6**

**Standarde minimale specifice pentru acordarea gradului profesional CS III (R2)**

Standardele minimale de pregătire pe care trebuie să le îndeplinească persoanele care participă la concursul pentru ocuparea unui post, respectiv la examenul de promovare pentru obținerea gradului professional de CS III (R2) sunt următoarele:

- să dețină titlul de doctor în specialitate;

- autor principal la o lucrare științifică indexată WOS (Web of Science) cu factor de impact nenul și co-autor la minim 1 lucrare științifică indexata WOS, precum și co-autor la cel puțin două lucrări indexate BDI, fiind obligatoriu să fie autor principal la cel puțin o lucrare indexată BDI;

- participare la minim trei manifestări științifice cu lucrări științifice;

- membru în două proiecte sau contracte naționale sau internaționale.

Concursul pentru ocuparea postului constă în analiza dosarului şi acordarea punctajului, pe baza unei grile adaptate specificului activităţii locului de muncă al candidatului şi a performanţelor sale şi o probă de interviu.